La proposta artística per al cicle de concerts Born de Cançons 2015 aprofita la revolució creativa que es viu actualment a la nova escena del pop d'autor en català –i també del jazz– per oferir a Barcelona un espai musical permanent per a la presentació, estrena i promoció de la nova generació.
El Born Centre Cultural s'erigeix com a germen del naixement d'una escena que es propaga arreu de Catalunya i de la resta de territoris de parla catalana.
El Born CC irradia música i catalanitat per tot el país amb l'arma més potent de l'Exèrcit de la Cultura que són les cançons.
La cultura musical i la vitivinícola són transversals i universals.
Elements capaços de despertar els nostres sentits més profunds i traslladar-nos a escenaris, paisatges i històries molt diferents.
La diversitat musical del nostre país és, també, un reflex de la diversitat de les DO catalanes.
Totes elles amb el seu caràcter, identitat i peculiaritats que les converteixen en una expressió del territori.
Són petits relats de vinya que s'associen al relat de la cançó, i tots ells tenen en comú una procedència i un sentit
Això és el que pretenem aconseguir al Born de Cançons: que la cultura musical i vitivinícola del nostre país s'agafin de la mà i ens transportin, plegades, a un nou món de sensacions per descobrir.
Així, cada concert incorpora el maridatge d'una d'aquestes DO que ens ajudaran a traslladar-nos a l'atmosfera pròpia que evoca cada proposta musical.
De prop, és un repàs de 28 anys d'història de les cançons essencials del vendrellencs LAX'N'BUSTO.
Un acte de sinceritat amb el públic on despullen les seves cançons rockeres i les reinterpreten en format semi-acústic.
Com sincerament també s'expressa el xarel·lo com a varietat estendard de la DO Penedès.
Els vins seleccionats passen per trobar-se en el lloc d'origen del grup, el Vendrell, com són els casos del Blanc Selecció 15 vinyes de Jané Ventura i el Rosat d'Avgvstvs Fòrum.
La tercera elecció, un mono varietal de xarel·lo, del celler Sumarroca, ens aproparà al matís d'aquesta varietat tant representativa del paisatge dels Lax'n' Busto.
Singulars, arrelats, d'aparença jove que desperten instints sorprenents, inesperats, autèntics i per damunt de tot essencials.
Així són els Lax'n'Busto i els vins de la DO Penedès.
El recital Terra i Cultura neix al Priorat
El prestigi del Priorat és reconegut amb la màxima distinció de qualitat: la denominació d'origen qualificada.
El Priorat fa de la relació del ser humà amb la terra, un delicat equilibri entre l'esforç d'un conreu duríssim i el gaudi d'uns resultats únics.
La climatologia al Priorat c és brusca i extrema, amb oscil·lacions tèrmiques molt acusades entre el dia i la nit.
La geografia d'aquesta zona és espectacular, amb feixes i costers de pendents tan pronunciats que cal construir-hi terrasses per al conreu de la vinya.
Els sòls estan formats per pissarres que reben el nom de llicorelles.
Els Priorat són sobretot negres, elaborats amb carinyena, garnatxa negra i peluda, en menor mesura, cabernet savignon, merlot i syrah.
En aquest espectacle el celler Vall Llach posa en valor la DOQ Priorat en el marc d'un recital impulsat per l'organizació del certamen "Terra i Cultura 2014".
El mar, la muntanya i el vent, coincidents entre Eivissa i Alella
Parlar de Projecte Mut és parlar també del paisatge de Les Pitiüses.
D'una Eivissa plena d'aromes, que parlen de mar i de muntanya, com ho fan els versos d'alguns poetes que utilitzen per reivindicar la bellesa de la illa o dels seus paratges.
Preocupacions, reflexions sobre el món que ens envolta i el que els toca de ben aprop a través de lletres pròpies i de la de poetes d'arreu dels Països Catalans.
Defugint de la superficialitat, l'artificialitat en la que vivim, aposten per recuperar una manera de viure més natural.
Una manera més coherent, que porti a un equilibri necessari, reivindicant una altra Eivissa, que és un paradís amagat.
La Mediterrània, l'autenticitat del paisatge, la naturalitat ens ha fet triar dos vins de la DO Alella per acompanyar als Projecte Mut.
Dos vins compromesos amb l'entorn, i que procedeixen en els dos casos de l'agricultura ecològica i que es troben dins d'un entorn com és el del Parc Natural de la Serralada Marina.
D'aquesta dualitat entre el mar i alhora la muntanya, que dona títol al cicle, i també a dos temes del grup, Cançó de la mar i A la muntanya, neix la nostra conciliació amb la Pansa Blanca i el Foranell Cupatge.
Històries d'aquí i d'allà, d'ahir i d'avui amb dos vins que són passat i present del paisatge de les vinyes.
La Seca, La Meca i les Valls d'Andorra és el novè disc del Pont d'Arcalís, grup referencial i més carismàtic de folk català.
Una formació que parla de les tradicions, d'històries i relats del passat però que en alguna de les cançons d'aquest nou treball ha fet adaptacions de les lletres als temes més actuals de la realitat andorrana.
Segurament aquest anar i venir entre present i passat, entre anar i venir d'un lloc a l'altre pren encara més significació amb el títol triat.
Perquè si bé la Seca i la Meca vol dir anar amunt i avall, d'una banda a l'altre del món, hi ha una justificació que precisament s'emmarca a Barcelona, i més concretament en el Born.
El mateix que ara acull aquest Born de Cançons i de vins.
Segons Joan Amades el primer trajecte que solien fer els visitants de Barcelona, era a La Seca, l'antiga fàbrica de la moneda al c/ Flassaders on anaven a canviar les respectives monedes per proveir-se de les noves i adreçar-se després al Palau Meca, un lloc imprescindible de veure per la seva majestuositat i per ser el símbol de l'esplendor de la ciutat i habitual lloc de cita.
El mateix passa amb els vins de la DO Catalunya, que es produeixen en diferents indrets del territori sota l'empara d'una DO innovadora i amb vocació exportadora.
Aquest anar i venir entre el present i el futur de les històries de la ciutat, de les vinyes, dels pobles de les valls es concilien en aquest concert del Pont d'Arcalís.
Els dos cellers proposats, són Ramón Roqueta i Vins Padró.
Cellers que tenen una antiguitat dins de les vinyes.
El primer, documentat des de 1199 a Santa Maria d'Horta d'Avinyó, al Bages, i el segon, amb una cinquena generació al capdavant del celler amb seu a Bràfim (Tarragona).
Ramón Roqueta ens ofereix un Ull de Llebre de marcada tipicitat, que ens apropa a les fruites del bosc i a la regalèssia.
El Poesia de Vins Padró, Ull de Llebre i Merlot ens permet reconèixer els gerds i les groselles.
Aquestes fruites del bosc tant presents en camins del Pirineu i d'Andorra.
Barcelona, 12 de febrer de 2015